༈ མཆིམས་ནམ་མཁའ་གྲགས་ཀྱིས་མཛད་པའི་བློ་སྦྱོང་གཅེས་བཏུས་ནི། དལ་འབྱོར་
རྙེད་ཀྱང་རྟག་ཏུ་བསྡད་དབང་མེད། ལས་ཀྱི་ཕན་པ་ཟད་ནས་ནམ་འཆི་ཆ་མེད། འཆི་བའི་
དུས་ཆོས་ལ་མ་སྐྱེས་པར་འགྱོད་བཞིན་དུ་འཆི་ན། དེ་ལས་ཕམ་པ་མེད་པས་བློ་སྦྱོང་སྒོམས།
ཤི་ནས་མེད་དུ་མི་འགྲོ་སྐྱེ་བ་ལེན་དགོས་ལ།
འཁོར་བ་གང་དུ་སྐྱེས་ཀྱང་སྡུག་བསྔལ་གྱི་རང་
བཞིན་ཡིན་པས་དེ་སྤང་བར་བྱ། རང་རྒྱུད་ཀྱི་སྡིག་སྒྲིབ་སྦྱོང༌། །གཞན་ལ་བྱམས་སྙིང་རྗེ་
སྒོམ་མོ། །ཀུན་རྫོབ་བྱང་ཆུབ་སེམས་སྤེལ་མར་སྦྱར་བ་ནི་བདག་ལ་སྐྱེ་བ་ཕྱི་མ་ཕན་ཆོད་དང༌།
ཐ་ནའང་སོང་ཕན་ཆོད་སྨིན་རྒྱུའི་སྡུག་བསྔལ་ཀུན་འབྱུང་ཐམས་ཅད་ད་ལྟར་སྨིན་པར་གྱུར་ཅིག་
སྙམ་དུ་བསམ། དེ་བསམ་པས་རྐྱེན་ངན་གྲོགས་སུ་འགྱུར་བའི་དགོས་པ་ཡོད། བླ་མ་སངས་
དེ་བསམ་པས་རྐྱེན་ངན་གྲོགས་སུས་འགྱུར་བའི་དགོས་པ་ཡོད། རྒྱས་མ་གཏོགས་པའི་འཁོར་འདས་ཀྱི་སྐྱོན་ཐམས་ཅད་རང་གི་སྙིང་ནང་དུ་བླངས། མཐར་རང་
བཞིན་མེད་པར་བཞག་གོ །དོན་དམ་བྱང་སེམས་སྒོམ་ཚུལ་ནི། དེའང་བློ་དམན་ལ་གསང་
བའི་སྟོང་ཉིད་སྒོམ་པ་ནི། དངོས་པོ་ཐམས་ཅད་གཟུང་འཛིན་གཉིས་སུ་འདུས་ཏེ། །གཟུང་བའི་
ཡུལ་བེམ་པོར་སྣང་བ་ཐམས་ཅད་རིམ་གྱིས་དཔྱད་པས་རྡུལ་ཕྲ་རབ་ཡིན་ལ། དེའང་ཕྱོགས་
དྲུག་ལ་བལྟ་བའི་ཆ་དྲུག །དབུས་ཤ་སྟག་ཏུ་གྱུར་ནས་བདེན་པ་གཅིག་ཏུ་མ་གྲུབ། དེ་མ་
གྲུབ་པས་དེས་བདག་གི་དངོས་པོ་མ་གྲུབ་པས་བེམ་པོ་བདེན་པ་མེད་པར་སྒོམ། འཛིན་མཁན་
པའི་ནང་རིག་པ་ནི་འདས་པ་འགགས། མ་འོངས་པ་མི་སྐྱེ། ད་ལྟ་ཁ་དོག་དབྱིབས་དང་གནས་
པ་མེད། དེ་ལྟར་མ་གྲུབ་ཙ་ན་བདེན་པ་མ་གྲུབ་པས་ན་ནང་རིག་པ་བདེན་པ་མེད་པར་བསམ་
མོ། །ཕྱི་བེམ་པོར་སྣང་བ་མེད་པས་སྒོམ་བྱའི་ཡུལ་བདེན་པར་མ་གྲུབ། ནང་རིག་པ་སྣང་
བ་བདེན་པར་མ་གྲུབ་པས་སྒོམ་བྱེད་ཀྱི་བློ་མ་གྲུབ། སྒོམ་བྱ་སྒོམ་བྱེད་དང་བྲལ་བ་དེ་ལ་ཤེས་བྱ་
གྲུབ། རྒམ་བྱ་རྒས་བྱེད་དར་བྲས་པ་ད་ས
ཟད་པ་ཞེས་བྱ་ཟེར་དེའང་ངང་ལ་མ་ཡེངས་པར་གནས་པ་ལ་དེ་ཁོ་ན་ཉིད་སྒོམ་ཞེས་ཟེར་གསུངས་
སོ། །འཇུངས་པས་བཅིངས་པའི་སེམས་ཉིད་ནི། །གློད་ན་གྲོལ་བ་ཐེ་ཚོམ་མེད། ཅེས་
གསུངས་སོ། །རྟོག་པའི་འཕྲོ་འདུ་ཐམས་ཅད་ཞི་བས་ཞི་གནས། མི་རྟོག་བཞིན་དུ་གསལ་ཞིང་
དྭངས་ལ། གསལ་ལེར་མཚན་མ་མི་འཛིན་པ་ནི་ལྷག་མཐོང་ཞེས་གསུངས་སོ། །དང་པོ་
231

ཡུན་ཐུང་གྲངས་མང་སྒོམ་བརྟན་པ་མ་ཐོབ་ནས་ཇི་ཙམ་གནས་པར་བཞག །དེ་ལས་ལྡང་ན་
སེམས་ཅན་ལ་བྱམས་སྙིང་རྗེ་སྒོམ་པ་དགེ་བ་བསྔོ་བར་བྱའོ། །དང་པོ་བདེན་གཉིས་རེས་འཇོག་
སྒོམ། གོམས་ནས་ཐམས་ཅད་མ་འགྲུབ་ཀྱང་ཀུན་རྫོབ་སྒྱུ་མ་ཙམ་དུ་བདེན་ཞེན་མེད་པའི་གཏང་
ལེན་སྒོམ་མོ།
།འགྲོ་འདུག་ལ་སོགས་སྤྱོད་ལམ་ཐམས་ཅད་དུ། སེམས་ཅན་ཐམས་ཅད་ཀྱི་
སྡུག་བསྔལ་ཀུན་འབྱུང་ཐམས་ཅད་ད་ལྟ་ཉིད་དུ་བདག་ལ་སྨིན་པར་གྱུར་ཅིག །ཅེས་ཚིག་ཏུ་བརྗོད་
ནས་བློ་སྦྱོང་བར་བྱའོ།། །།